
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

ТЕХНИЧЕСКА СПЕЦИФИКАЦИЯ

за 

Възлагане на обществена поръчка с предмет „Изпълнение на инженеринг – проектиране, строителство и упражняване на авторски надзор на обект "Топлопреносна мрежа с. Ерма река“


1. ПРЕДМЕТ НА ПОРЪЧКАТА: 


1.1 Изпълнение на инженеринг – проектиране, строителство и упражняване на авторски надзор на обект „Топлопреносна мрежа с. Ерма река“, съгласно чл. 3, ал. 1, т. 1, буква „б” от ЗОП.


1.2. С настоящата обществена поръчка, ще се възложи изпълнение на проектиране и изпълнение на строително-монтажни дейности, който по смисъла на §5, т.38 и т.40 от допълнителните разпоредби на Закона за устройство на територията, представлява самостоятелен строеж.  


1.3. Обектът е първа категория строеж, съгласно чл. 137, ал. 1, т. 1, „б“ от Закона за устройство на територията и чл.2, ал.2, т.2 от Наредба №1 от 30.07.2003 г. за номенклатурата на видовете строежи.


1.4. Настоящият проект обхваща обект публична общинска собственост.


2. ОПИСАНИЕ НА ПОРЪЧКАТА:


2.1. Изготвяне на инвестиционен проект във фаза „технически“, включително необходимите работни детайли. 

2.1.1.Обща информация за вътрешна топлопреносна мрежа за отопление на сградите на територията на с. Ерма река.
Необходимо е да се представи проект за топлопреносна мрежа, като система от топлопроводи и технологични съоръжения, служещи за пренос на топлинна енергия от топлоизточника до потребителите - всички сгради на територията на с. Ерма река.

Топлопреносната мрежа ще се захранва с енергията от геотермалната вода от геотермална централа, разположена в подходящ общински терен.  

До геотермалната централа водата следва да постъпва чрез довеждащ топлопровод от водовземно съоръжение (сондаж) при геотермалното находище „Ерма река - Елидже”. 

Общата дължина на уличната мрежа на с. Ерма река е приблизително 6130 м.

Съществуващите жилищни, обществени и производствени сгради са около 600.

Адресно регистрираните лица по постоянен адрес в с. Ерма река са 827, към дата 15.03.2024г., съгласно данни от ГД „ГРАО“ към МРРБ .

2.1.2.Техническо решение.
Да се изработи технически проект за изграждане на вътрешната разпределителна мрежа за топла вода за с. Ерма река, която да се ползва за отопление и/или битови нужди. Техническият проект да предложи изграждане на трасетата за топлопреносната мрежа за топлата вода по уличната мрежа на с. Ерма река до границата с имотите на потенциалните потребители. 

Към проекта да се изготви специализирана схема на трасето, съгласно изискванията на чл.108, ал.2 от ЗУТ, която да се съгласува с РИОСВ, Басейнова дирекция Пловдив и експлоатационните дружества, изготвена върху кадастрална карта на с. Ерма река. 

С проекта да се посочат технически възможности за заустване на минералната вода, която ще отдава енергията си в Геоцентралата, в реката или друг приемник, и/или изпускане в канализацията или реинжектиране в сондажа. 

Топлопреносната мрежа на с. Ерма река следва да се проектира в съответствие с работните проекти на обект “Интегрирано използване на термо-минералните води натрупани в геотермалната система – Ерма река Елидже”, включващо 5 подобекта, без да засяга тяхното изпълнение, с представяне на оразмерителни водни количества за оползотворяването им до степен на разрешения дебит от сондажа - 26 л/сек., съгласно Заповед на Министъра на околната среда и водите.


Обект: “Интегрирано използване на термо-минералните води, натрупани в геотермалната система – Ерма река Елидже”, включва:

· подобект „Водовземно съоръжение и конструкция на надземна част от геотермален водоизточник”, въведен в експлоатация с Разрешение за ползване; 
· подобект „Геотермална станция”- изпълнен частично – изградена е сградата без съоръжения и обзавеждане; 
· подобект „Външен топлопровод от водовземно съоръжение до геотермална централа в гр. Златоград” – предстои актуализация на работния проект, изготвяне на комплексен доклад и издаване на ново разрешение за строеж; 
· подобект „Градска топлопреносна мрежа и абонатни станции до 8 обекта с обществено предназначение на територията на гр. Златоград” – строителството на обекта е започнало и е спряно поради липса на финансиране;
· подобект „Градска топлопреносна мрежа от ГТЦ до абонатни (разпределителни) станции в гр. Златоград“ – разглежда се от консултантска фирма за изготвяне на комплексен доклад. 
Необходимо е изясняване на потребностите на бъдещите абонати по отношение на температурата на топлата вода, която ще достига до тях и необходима мощност за отопление за захранване на абонатните станции.
Топлопроводът да се проектира при следните технически параметри:

Работна температура – Т раб. подаваща = ………….0С, Т раб. обратна = ………….0С;

Работно налягане максимално – P раб = …….МРа


Техническите проекти, се представят в Община Златоград за одобрение и издаване на Разрешение за строеж от Главен архитект.

2.2. Изпълнение на СМР
Изпълнението на строително-монтажните работи (СМР) за Обект "Топлопреносна мрежа с. Ерма река“ започва  от датата на съставяне и подписване на обр.2а за откриване на строителна площадка и определяне на строителна линия и ниво за строежи на техническата инфраструктура по издадено разрешение за строеж и одобрен технически проект.

2.3. Извършване на авторски надзор по време на строителството на обекта.

3. ПРОГНОЗНА СТОЙНОСТ НА ПОРЪЧКАТА 

Прогнозната стойност на настоящата обществена поръчка „Изпълнение на инженеринг – проектиране, строителство и упражняване на авторски надзор, на Обект "Топлопреносна мрежа с. Ерма река, е в размер на 173 416,67 лв. без ДДС или 208 100,00 лв. с ДДС, от които 140 100 лв. – целева субсидия за капиталови разходи, 3 000 лв. от собствени приходи и 65 000 лв. от други собствени приходи, разпределени както следва:

	Дейност
	Стойност без ДДС
	Стойност с ДДС

	1. изготвяне на  проект
	    6 333,33 лв.
	    7 600,00 лв.

	2. изпълнение на СМР
	165 000,00 лв.
	198 000,00 лв.

	3. авторски надзор
	    2 083,33лв.
	    2 500,00лв.



4. СРОКОВЕ ЗА ИЗПЪЛНЕНИЕ 

Общият срок за изпълнение на поръчката започва да тече от датата, от получаване на възлагателно писмо за започване на изпълнението по подписания договор с избрания изпълнител  и е както следва:
· Срок за изпълнение на проектиране: минимален …….. календарни дни, максимален ……… календарни дни.
· Срок за изпълнение на строително-монтажните работи: минимален ……….. календарни дни, максимален …………….. календарни дни.
· Срок за изпълнение на авторския надзор,  по време на изпълнение на СМР.  
**Необходимото време за съгласуване на инвестиционния проект и издаване на РС не се включва в срока за изпълнение на поръчката.


Предложенията за сроковете за изпълнение на дейностите трябва да са в календарни дни и да са положителни цели числа, различни от числото “0”.

5.  ЗАДАНИЕ ЗА ПРОЕКТИРАНЕ 


Заданието за проектиране е изготвено съгласно чл.13 от Наредба №4 за обхвата и съдържанието на инвестиционните проекти в техническата спецификация.

Предмет на заданието е определяне на обхвата и основните изисквания за изработване на инвестиционен технически проект за обекта, собственост на Община Златоград.

Целта на заданието е изготвяне на инвестиционен проект във фаза „технически“ на поръчка „Изпълнение на инженеринг – проектиране, строителство и упражняване на авторски надзор на обект "Топлопреносна мрежа с. Ерма река“.

Общата цел на настоящата обществена поръчка е подобряването на жизнения стандарт на населението чрез използване възможностите на геотермалното находище в с. Ерма река. Изграждането на вътрешната разпределителна мрежа за пренос на топла вода до различни потребители ще подпомогне осигуряването на по-добри битови условия на живот на жителите на с. Ерма река. 

Трасето на топлопровода ще е с приблизителна дължина L = ……. м, включвайки всички необходими съоръжения по него, предвидени за изграждането му.

В проекта да се предвиди възможно пресичане на реката, в зависимост от характеристиките на терена, по възможност да се осъществи по съществуващи мостови съоръжения или други подходящи. 


Очаквани резултати:
· Изготвен и одобрен от Възложителя технически проект по всички части за топлопреносна мрежа на с. Ерма река, отговарящ на изискванията на Наредба № 4 от 21 май 2001 г. за обхвата и съдържанието на инвестиционните проекти към Закона за устройство на територията и Наредба № 15 от 28.07.2005 г. за технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия;

· За одобряването на техническия проект да бъде  изготвен доклад за съответствие по всички необходими части, след съгласуването му с експлоатационните дружества и институциите, имащи отношение към проекта.

Приложимо законодателство.
При изготвянето на проектните разработки и документацията по настоящата обществена поръчка Изпълнителят следва да спазва следната нормативна уредба.

Нормативна база и съгласуване на инвестиционните проекти:

· Закон за устройство на територията (ЗУТ);

· Закон за водите (ЗВ);

· Закон за опазване на околната среда (ЗООС);

· Закон за кадастъра и имотния регистър;

· Наредба № 15 от 28.07.2005 г. за технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия;

· Наредба №2/22.03.2005г. за проектиране на водоснабдителни системи;

· Наредба № 4 за условията и реда за присъединяване на потребителите и за ползване на ВиК системи;

· Наредба №8 за правила и норми за разполагане на технически проводи и съоръжения в населени места;

· Наредба Iз-1971 от 29.10.2009г., за строително-технически правила и норми за осигуряване на безопасност при пожар;

· Наредба № 3 от 16 август 2010 г. за временната организация и безопасността на движението при извършване на строителни и монтажни работи по пътищата и улиците;

· Наредба № 4 за обхвата и съдържанието на инвестиционните проекти;

· НАРЕДБА № 9 от 16.03.2001 г. за качеството на водата, предназначена за питейно-битови цели;

· Наредба № 2 от 22 март 2004г. за минималните изисквания за здравословни и безопасни условия на труд при извършване на строителни и монтажни работи;

· Норми за проектиране на бетонни и стоманобетонни конструкции; 

· Норми за проектиране на бетонни и стоманобетонни конструкции за хидротехнически съоръжения;

Изпълнителят е задължен да спазва всички действащи нормативи, директиви, стандарти и специфични изисквания на поръчката. В хода на изпълнение на поръчката Изпълнителят е длъжен да следи за изменения на нормативната база, касаещи резултатите от техническият проект.
Обхват на дейността
Общи положения

Техническият проект трябва да включва всички проектни части според Закона за устройство на територията. 

Проектът трябва да отговаря на Наредба №4 за обхвата и съдържанието на инвестиционните проекти, както и с всички действащи закони и наредби, свързани с предмета на поръчката.

Проектни Части:

· Част: „Водоснабдяване - технологична” 
Проектът да предвижда оразмеряване на системата за общо приблизително водно количество q =……… l/s. 
 Обяснителна записка, включваща:

- описание на проектни диаметри и напори;

- пояснения, относно проектното решение, с представяне на оразмерителни водни количества;

- описание на предвиденото трасе за полагане на тръбопроводите, мерки и съоръжения при изпускане на водните количества при преливане от изпускатели в открити водоприемници; 


- техническа спецификация на основните материали и съоръжения;

Хидравлично оразмеряване - хидравлични изчисления.

Графична част, включваща всички необходими чертежи, в подходящ мащаб, за фаза „Технически проект”, а именно:

- ситуация с нанесени трасета в М 1:500 и всички необходими съоръжения по тях, (спирателна арматура, шахти и др.) , която да послужи за изготвяне, съгласуване и одобряване на изискващата се план-схема на вътрешната топлопреносна мрежа;

-  надлъжни профили в М 1:1000/100(200) с нанесени всички необходими съоръжения по пътя на водата (спирателна арматура, шахти и др.);


-  монтажен план на цялата мрежа;


-  детайли на спирателни кранове, шахти изпускател; 


-  характерни детайли;

- характерни детайл на специфични шахти;


-  детайл на преминаваме под/над дере или река;


- други специфични детайли при необходимост.

Количествени сметки.
· Част: „Геодезия”

Обхватът за част „Геодезия” е за приблизителна дължина L = 6,130 км спрямо част „Водоснабдяване - технологична” и представени трасета.

етап І-ви: Подробно геодезическо заснемане по трасетата на клоновете като се изготвят замервания на точки през 20м и на характерни чупки върху извадки от Кадастрален плон на с. Ерма река, необходими за основа за проектиране на трасетата.

    На база определените трасета и всички необходими съоръжения по тях, (спирателна арматура, шахти и др.), в част „Водоснабдяване - технологична”, да се изготви, съгласува и одобри изискващата се по чл. 108, ал.2 от ЗУТ, план-схема на вътрешната топлопреносна мрежа.

       етап ІІ-ри: Обяснителна записка, тахиметрична снимка и трасировъчен план на проектираното трасе

· Част: „Инженерна геология и хидрогеология” във фаза технически проект, включваща: Обяснителна записка; Анализ на характерни дълбочини при направа на шурфове с дълбочина не по-малко от 2,00m, Чертежи;

· Част: „Конструктивна“ - заверена от ТК – правоспособен инженер конструктор, включваща: Обяснителна записка със съответните статически и други  изчисления; Чертежи с характерни детайли; Спецификации; Количествени сметки;
· Част: „Топлотехническа“ – във фаза технически проект, включваща: Обяснителна записка; Чертежи в подходящ мащаб за фаза технически проект; Количествени сметки;

· Част „Електро и КИПиА“, включваща: Обяснителна записка; Графична част с характерни схеми, чертежи на присъединяване към ел. мощност и др. необходими; Описание на алгоритъм на работа на системите; Техническа спецификация; Количествени сметки;
· Част: „ВиК“ – във фаза технически проект, включваща: Обяснителна записка; Чертежи в подходящ мащаб за фаза технически проект; Количествени сметки;

· Част: „Пожарна безопасност“ (ПБ), включваща: Обяснителна записка; Чертежи, в подходящ мащаб, за фаза технически проект.
· Част: „ПБЗ”, включваща: Обяснителна записка; Чертежи, в подходящ мащаб, за фаза технически проект.
·  Част: „Пътна” - възстановяване на пътната настилка (при необходимост), включваща: Обяснителна записка; Чертежи и детайли в подходящ мащаб.
· Част: „Временна организация на движението” (ВОД), включваща: Обяснителна записка; Чертежи в подходящ мащаб.
· Част: „План за управление на строителните отпадъци“ (ПУСО) във фаза технически проект, включваща: Обяснителна записка; Приложения.

· Част: Подробни Количествени сметки (КС) и Количествено-стойностни сметки за всяка проектна част – на хартиен и електронен носител.
Основни изисквания към проектното решение.

Инвестиционният проект да се представи в 3 напълно окомплектовани екземпляра на хартия и един екземпляр – запис на електронен носител (DVD, USB флаш памет). Наименованията на отделните файлове да съответстват на наименованията и номерата на чертежите.

Записът на проекта върху електронния носител да се представи във следните файлови формати:

· Текст - *.doc(съвместим с Mikrosoft Word);

· Таблици - *.xls (съвместим с Mikrosoft Exsel);

· Чертежи - *.dwg (съвместим с AutoCAD ) и *.pdf (съвместим с Acrobat reader );

В допълнение за съответните видове работи, които изискват проектиране, Изпълнителят следва да представи чертежи, обяснителни записки, количествени сметки по различните части с подробност и конкретност, които следва да осигурят изпълнението на СМР.


Всички документи – графични и текстови, по всички части на техническия проект се подписват и подпечатват от проектантите от екипа, с правоспособност да изработват съответните части, съгласуват от проектантите на останалите части и от Възложителя съгласно чл.139, ал.3 от ЗУТ.

Изходни данни за проектиране на фаза технически проект, предоставени от възложителя
· Регулационен план, включително преписки за изменение на ПУП, в обхвата на проекта;

· Технически проекти за обект „Интегрирано използване на термоминералните води, натрупани в геотермалната система Ерма река – Елижде”.

Други задължения на изпълнителя
Изпълнителят на настоящата обществена поръчка е длъжен също:

· да информира Възложителя за всички потенциални проблеми, които възникват и биха могли да възникнат в хода на изпълнението на настоящия договор, като предложи адекватни решения за тях;

· да представлява Възложителя пред държавните и общинските органи, тогава, когато това е пряко свързано с осъществяването на проектирането, съгласно ЗУТ и подзаконовите нормативни актове по неговото прилагане;

· да представи технически проект, който да отговаря на всички технически, икономически и технологични изисквания към обекта (съответствие между функционално и технологично решение). 

· да използва високоефективни материали, оборудване и технологии за осигуряване на качествено изпълнение на обекта. 

· да осигури съответствието на проектните решения с изискванията към строежите по чл. 169 от ЗУТ; 

· да предвижда материали, които са с доказан произход и качество с приложени съответни сертификати.


6. ОБЩИ ИЗИСКВАНИЯ ЗА КАЧЕСТВОТО НА МАТЕРИАЛИТЕ И РАБОТАТА

Всички материали влагани, съгласно спецификацията на проекта трябва да имат декларации на производителя в съответствие с Наредбата за съществуващите изисквания към строежите и влаганите строителни продукти.
Всички материали да са придружени със съответните сертификати за качество на отделния строителен продукт
За отделните видове строително-монтажни работи се спазва съответната действаща технология. 


7. УПРАЖНЯВАНЕ НА АВТОРСКИ НАДЗОР 

7.1. Във връзка с точното спазване на инвестиционните проекти при изпълнението на СМР изпълнителя посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на работния проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.

7.2. Изпълнителят се задължава да упражнява авторски надзор в следните случаи:

· Във всички случаи, когато присъствието на проектант на обекта е наложително;
· Във всички, случаи по искане на Възложителя или лицето упражняващо строителен надзор.
· За участие в приемателна комисия на извършените строително - монтажни работи (при необходимост). 

7.3. При невъзможност на изпълнителя да осигури на обекта на посочената в поканата дата проектанта изработил частта от проекта, за която е необходим авторски надзор, изпълнителят се задължава да упълномощи и осигури друг свой специалист, който да се яви на строителната площадка и извърши необходимия авторския надзор. Изпълнителят, чрез своите експерти, е длъжен да упражнява авторския надзор своевременно и ефективно, като се отзовава на повикванията на Възложителя. 


7.4. Изпълнителят, ще упражнява авторския надзор по време на строителството, съгласно одобрените проектни документации и приложимата нормативна уредба посредством проектантите по отделните части на проекта или упълномощени от тях лица при условие, че упълномощените лица притежават квалификация, съответстваща на заложените в процедурата минимални изисквания.

7.5. Извършеният авторски надзор се заплаща след съставяне на протокол за присъствие на обекта, подписан от Възложителя.

8. СТРОИТЕЛНИ ПЛОЩАДКИ

Площадките за строителство трябва да се поддържат чисти и безопасни, като всички строителни отпадъци, се натоварват на камион и се извозват на определеното за целта депо. 

9. ОПАЗВАНЕ НА ОКОЛНАТА СРЕДА

При изпълнение на строително - монтажни работи Изпълнителят трябва да ограничи своите действия в рамките само на строителната площадка. След приключване на строителните и монтажните работи, Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци. 

10. СИСТЕМА ЗА ПРОВЕРКА И КОНТРОЛ.


Възложителят (или упълномощен представител) може по всяко време да инспектира работите, да контролира технологията на изпълнението и да издава инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора. Всички дефектни материали се отстраняват от строежа, а дефектните работи се развалят за сметка на Изпълнителя. В случай на оспорване се прилагат съответните стандарти и правилници и се извършват.


 11. ОБСЛУЖВАНЕ НА ТРАНСПОРТНИЯ ПОТОК

Затварянето на пътища и улици за моторни превозни средства трябва да бъде ограничено до минимум. Затварянето на пътя ще се съгласува и координира със съответните органи. Изпълнителят следва да създаде и съглсува с   временна организация на движението така, че да обезпечи непрекъснат поток на движението.

12. КОНТРОЛ И ПРИЕМАНЕ НА ИЗВЪРШЕНИТЕ РАБОТИ

За успешната реализация на обекта следва да се спазят следните условия:

· Контролът и приемането на извършените работи ще се извършват от определени от Възложителя лица за инвеститорски контрол, по ред и при условия, определени в договора за изпълнение на поръчката. 

· Действително изпълнените СМР, включени в общата стойност на обекта, се актуват. Съгласно количествено стойностна сметка, неразделна част от офертата по проведената обществена поръчка. 
· Възложителят, чрез свои представители, ще осъществява непрекъснат контрол по време на изпълнението на видовете СМР и ще прави рекламации за некачествено свършените работи.

· Проверката на обекта от представител на Възложителя във връзка с текущо или
окончателно приемане на завършени видове работи трябва да стане в присъствието на Изпълнителя.

· Количествата на извършените дейности се доказват чрез измерване и съставяне на  протокол - акт.обр.19


13. ГАРАНЦИОННИ СРОКОВЕ


Гаранционните срокове за изпълнение на строителни и монтажни работи да са съгласно Наредба №2 / 31.07.2003г. за въвеждане в експлоатация на строежите в Република България и минимални гаранционни срокове за изпълнени строително-монтажни работи, съоръжения и строителни обекти. [image: image1.png]




В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

